Այդ իմաստով գնահատականները, իհարկե, ամենատարբեր են՝ կան հիացածներ ու հիասթափվածներ, թեև դժվար է չափել, թե որքան, քանի որ Հայաստանում դեռևս չկա նաև սոցիոլոգիա: Մյուս կողմից՝ այստեղ թերևս պետք է տարբերակել ընթացիկ խնդիրներն ու խորքային առաջնահերթությունները, որ եղել են անցնող հինգ ամիսների ընթացքում: Եվ այս առումով, թերևս բուն խնդիրը կարող ենք ձևակերպել հետևյալ կերպ՝ թավշյա հեղափոխության ամրացում առանց պետականության կամ պետական կառավարման ներքին ու արտաքին թուլացման: Եվ չնայած ընթացիկ, իհարկե բազմաթիվ, խնդիրներին տարբեր ոլորտներում, այդուհանդերձ, առաջնահերթ խորքային խնդիրը Նիկոլ Փաշինյանին ու նրա կառավարությանը լուծել հաջողվել է, և ներկայիս փուլը դրա վկայությունն է: